รถตู้บุกปิดคมนาคม เร่งอนุญาตใช้ป้ายเหลือง
รถตู้ต่างจังหวัดบุกปิดคมนาคม ร้องความคืบหน้าการอนุญาตให้ป้ายเหลือง
22 ก.พ. 2553

รถตู้ต่างจังหวัดบุกปิดคมนาคม ร้องความคืบหน้าการอนุญาตให้ป้ายเหลือง
น.ส.ธนภรณ์ สุขสว่าง ผู้ประกอบการรถตู้สายแม่กลอง-อนุสาวรีย์ชัยสมรภูมิ เปิดเผยว่า ได้มาเรียกร้องและสอบถามความคืบหน้ากับกระทรวงคมนาคม ในส่วนของ บริษัทขนส่ง (บขส.) เรื่องการอนุญาตให้รถตู้ต่างจังหวัดใช้ป้ายเหลืองซึ่งถูกกฎหมาย  จากเดิมที่มีรถตู้จำนวน 6,000 คัน 125 เส้นทาง แต่ขณะนี้ บขส. อนุมัติให้เพียง 61 เส้นทางเท่านั้น จึงต้องการให้กระทรวงคมนาคมเร่งรัดการทำงานของบขส.ให้เรียบร้อย ซึ่งในวันที่ 25 ก.พ. นี้ ทางกระทรวงคมนาคมโดยนายประกิจ พลเดช ผู้ช่วยรมต.คมนาคมจึงได้นัดหมายให้มีการหารือเพื่อหาข้อยุติเรื่องดังกล่าว
อย่างไรก็ตาม ระหว่างที่รถตู้หลายเส้นทางยังไม่ได้รับอนุญาต ทางผู้ประกอบการจึงขอผ่อนผันการจับกุมออกไปก่อน เนื่องจากรถตู้ที่วิ่งในแต่ละเส้นทางหากถูกจับปรับ จะต้องเสียค่าปรับถึงคันละ 2,000 บาท ซึ่งกระทบต่อรายได้ของผู้ประกอบการรถตู้เป็นอย่างมาก